Ban Ki-Moon

Ban Ki Munas (; g. 1944 m. birželio 13 d. Jimsonge, Š. Čungčongo prov.) – Pietų Korėjos diplomatas, buvęs JTO Generalinis sekretorius nuo 2007 m. sausio 1 d. iki 2016 m. pabaigos.

 Biografija 
Gimė mažame Haengchi kaimelyje prie Čungdžu miesto, į kurį vaikystėje persikraustė. Korėjos karo metu Ban Ki Munas su tėvais nuo vykusio karo veiksmų buvo pasitraukę iš Čungdžu į atokesnes Korėjos vietoves. Baigė Čungdžu vidurinę mokyklą. 1970 m. baigė tarptautinių santykių bakalauro studijas Seulo universitete ir pradėjo dirbti P. Korėjos užsienio reikalų ministerijoje. 1979 m. paskirtas Užsienio reikalų ministerijos Jungtinių Tautų departamento direktoriumi. 1985 m. baigė viešojo administravimo magistro studijas Harvardo universiteto Dž. Kenedžio valdymo mokykloje. Nuo 1992 m. iki 1994 m. dirbo P. Korėjos ambasadoje JAV. 1995 m. paskirtas P. Korėjos užsienio reikalų viceministru. 1996 m. tapo P. Korėjos prezidento patarėju nacionalinio saugumo klausimais. 1998 m. paskirtas P. Korėjos ambasadoriumi Austrijoje ir Slovėnijai. 2001 m. P. Korėja pirmininkavo Jungtinių Tautų Generalinei Asamblėjai, o Ban Ki Munas buvo paskirtas pirmininko Han Seung-soo štabo vadovu. 2003 m. naujai išrinktas Pietų Korėjos prezidentas Roh Moo-hyun Ban Ki muną paskyrė užsienio politikos patarėju. 2004 m. Ban Ki Munas paskirtas P. Korėjos užsienio reikalų ministru. 2006 m. spalio 13 d. Jungtinių Tautų Generalinė Asamblėja paskyrė jį organizacijos generaliniu sekretoriumi. Šiose pareigose Ban Ki Munas dirbo nuo 2007 m. pradžios, pakeitęs Kofį Ananą. Generalinio sekretoriaus pareigose didelį dėmesį skyrė klimato kaitos klausimams bei Darfūro krizės sprendimui.https://www.theguardian.com/environment/2011/jan/27/ban-ki-moon-un-climate-change-talks Ban Ki-moon ends hands-on involvement in climate change talks 2011 m. birželio 21 d. Jungtinių Tautų Generalinė asamblėja vienbalsiai paskyrė Ban Ki Muną antrajai Generalinio sekretoriaus kadencijai.https://web.archive.org/web/20110625132621/http://www.un.org/News/Press/docs/2011/ga11102.doc.htm Jos metu Ban Ki Munas kvietė užtikrinti taiką Artimųjų Rytų regionehttps://www.un.org/apps/news/story.asp?NewsID=41959&Cr=palestin&Cr1=#.WmnYSyWYPcs 
Concerned at plight of Palestinian hunger strikers, Ban urges solution without delay, organizavo Sirijos pilietinio karo taikos derybas,http://www.bbc.com/news/world-middle-east-25836827 Syria Geneva II peace talks witness bitter exchanges kvietė taikiai spręsti konfliktą Ukrainos rytuose.http://www.un.org/apps/news/story.asp?NewsID=50278#.WmnZ1iWYPcs Ban says UN-EU strategic partnership key as world faces multiple crises Ban Ki Munas teigiamai vertintas už didelį dėmesį, skirtą globalinio atšilimo problemoms.https://gt.foreignpolicy.com/2016/profile/ban-ki-moon  The Decision-Makers. Ban Ki-moon Kritikuotas už gausų P. Korėjos piliečių skyrimą į vadovaujančias pareigas Jungtinėse Tautose.http://www.washingtonpost.com/wp-dyn/content/article/2007/10/20/AR2007102001008.html Under U.N. Chief, Koreans in Key Posts

2016 m. pabaigoje baigęs Jungtinių Tautų generalinio sekretoriaus kadenciją, buvo laikomas rimtu kandidatu 2017 m. gegužės 10 d. vykusiuose P. Korėjos prezidento rinkimuose, tačiau tų metų vasario 1 d. savo kandidatūrą atsiėmė.https://www.washingtonpost.com/world/former-un-chief-ban-ki-moon-will-not-run-for-president-of-south-korea/2017/02/01/b05c816d-9ce5-4c3a-84be-0e5b78890a17_story.html?utm_term=.d680d254868b Blaming ‘fake news,’ Ban Ki-moon drops presidential bid in South Korea

2017 m. rugsėjo 14 d. Tarptautinis olimpinis komitetas Ban Ki Muną išrinko organizacijos Etikos komisijos pirmininku.https://www.olympic.org/news/ioc-elects-former-united-nations-secretary-general-ban-ki-moon-to-head-its-ethics-commission IOC elects former United Nations Secretary General Ban Ki-moon to head its Ethics Commission

Daugelis šalių jam yra skyrusios valstybinius apdovanojimus, Ban Ki Munas yra kelių dešimčių pasaulio universitetų garbės daktaras.

 Šaltiniai 

 Nuorodos 
 Ban Ki Muno biografija

Ki Munas
Kategorija:JT Generaliniai sekretoriai